> પાટણ જિલ્લાના ખેડૂતોએ દેવા માફી માટે આવેદનપત્ર પાટણ : પાટણમાં ગુરુવારે ખેડૂતોના પડતર પ્રશ્નોનો ઉકેલ લાવવા માટે પાટણ જિલ્લા રાષ્ટ્રીય કિસાન સંગઠન દ્વારા ખેડૂતોના દેવા માફ કરવા સ્વામીનાથ આયોગની બધી જ ભલામણો લાગુ કરીને પાકના ઉત્પાદન ખર્ચથી દોઢ ગણા ભાવ ખેડૂતોને આપવા તેમજ પાટણ તાલુકાના કેટલાક ગામોમાં જમીનના બ્લોક ના કારણે ખેડૂતોને જમીનની વહેચણીમાં ખૂબ જ તકલીફ પડતી હોઈ બ્લોકની જગ્યાએ સરવે નંબર આપવા સહિતની 16 મુદ્દાઓની માંગણી સાથેનું આવેદનપત્ર ચીટનીશ ટુ કલેકટર રિદ્ધિ પટેલને આપવામાં આવ્યું હતું.